CELEX: 32012R0489
Language: da
Date: 2012-06-08 00:00:00
Title: Kommissionens gennemførelsesforordning (EU) nr. 489/2012 af 8. juni 2012 om gennemførelsesbestemmelser til artikel 16 i Europa-Parlamentets og Rådets forordning (EF) nr. 1925/2006 om tilsætning af vitaminer og mineraler samt visse andre stoffer til fødevarer  EØS-relevant tekst

9.6.2012   
            
            
               DA
            
            
               Den Europæiske Unions Tidende
            
            
               L 150/71
            
         KOMMISSIONENS GENNEMFØRELSESFORORDNING (EU) Nr. 489/2012
   af 8. juni 2012
   om gennemførelsesbestemmelser til artikel 16 i Europa-Parlamentets og Rådets forordning (EF) nr. 1925/2006 om tilsætning af vitaminer og mineraler samt visse andre stoffer til fødevarer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1925/2006 af 20. december 2006 om tilsætning af vitaminer og mineraler samt visse andre stoffer til fødevarer (1), særlig artikel 16, og
   ud fra følgende betragtninger:
   
               (1)
            
            
               Ifølge artikel 16 i forordning (EF) nr. 1925/2006 skal Kommissionen senest den 1. juli 2013 forelægge Europa-Parlamentet og Rådet en rapport om virkningerne af nævnte forordnings gennemførelse. Medlemsstaterne skal i den forbindelse forelægge de nødvendige relevante oplysninger for Kommissionen.
            
         
               (2)
            
            
               De nødvendige relevante oplysninger, som skal forelægges af medlemsstaterne, bør vedrøre udviklingen på markedet for fødevarer tilsat vitaminer og mineraler, herunder data, der viser udviklingstendenserne på markedet siden harmoniseringen på EU-niveau af bestemmelserne vedrørende tilsætning af vitaminer og mineraler til fødevarer.
            
         
               (3)
            
            
               Disse oplysninger bør omfatte forbrugsmønstre for fødevarer tilsat vitaminer og mineraler og oplysninger om befolkningens og i givet fald specifikke befolkningsgruppers indtag af vitaminer og mineraler. Dette bør omfatte oplysninger til påvisning af ændrede kostvaner siden harmoniseringen af bestemmelserne vedrørende tilsætning af vitaminer og mineraler til fødevarer.
            
         
               (4)
            
            
               De relevante oplysninger, som skal forelægges af medlemsstaterne, bør ligeledes vedrøre tilsætning af andre stoffer end vitaminer eller mineraler til fødevarer, herunder kosttilskud, som defineret i Europa-Parlamentets og Rådets direktiv 2002/46/EF af 10. juni 2002 om indbyrdes tilnærmelse af medlemsstaternes lovgivninger om kosttilskud (2). Disse oplysninger bør omfatte information om forbruget af sådanne fødevarer og mængden af tilsatte stoffer og om, hvilke nationale foranstaltninger der er truffet, via lovgivning eller på anden måde, for at begrænse eller forbyde anvendelsen af visse andre stoffer i fødevarer.
            
         
               (5)
            
            
               Der bør ved hjælp af disse gennemførelsesbestemmelser udarbejdes en liste over relevante oplysninger, som skal indsamles og forelægges for Kommissionen af medlemsstaterne, og fastlægges et fælles format for fremlæggelsen af disse oplysninger.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Genstand
   Ved denne forordning fastsættes gennemførelsesbestemmelser til artikel 16 i forordning (EF) nr. 1925/2006, særlig om medlemsstaternes forelæggelse af de nødvendige relevante oplysninger for Kommissionen med henblik på at evaluere virkningerne af gennemførelsen af forordning (EF) nr. 1925/2006.
   Artikel 2
   Relevante oplysninger
   1.   Medlemsstaterne skal senest den 1. juli 2012 forelægge de nødvendige relevante oplysninger for Kommissionen, navnlig for så vidt angår:
   
               a)
            
            
               udviklingen på markedet for fødevarer tilsat vitaminer og mineraler siden datoen for anvendelse af forordning (EF) nr. 1925/2006
            
         
               b)
            
            
               forbrugsmønstre for fødevarer tilsat vitaminer og mineraler
            
         
               c)
            
            
               befolkningens indtag af vitaminer og mineraler
            
         
               d)
            
            
               tilsætningen af andre stoffer end vitaminer og mineraler til fødevarer, herunder kosttilskud som defineret i artikel 2, litra a), i direktiv 2002/46/EF, og oplysninger om forbrugsmønstre for sådanne fødevarer, samt hvor store mængder af disse stoffer der tilsættes fødevarer og kosttilskud.
            
         2.   De nødvendige relevante oplysninger, som skal forelægges Kommissionen af medlemsstaterne, jf. stk. 1, skal mindst omfatte de oplysninger, der angivet i bilag I til denne forordning.
   De nødvendige relevante oplysninger og nærmere præciseringer forelægges for Kommissionen i det format, som er fastlagt i bilag II til denne forordning.
   3.   Medlemsstaterne informerer Kommissionen, hvis nogle af de oplysninger, som er angivet i bilag I, ikke foreligger eller af andre årsager ikke kan forelægges for Kommissionen senest den 1. juli 2012.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juni 2012.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 404 af 30.12.2006, s. 26.
   
      (2)  EFT L 183 af 12.7.2002, s. 51.
   
      BILAG I
      
         Nødvendige relevante oplysninger, som skal forelægges af medlemsstaterne med henblik på evaluering af virkningerne af gennemførelsen af forordning (EF) nr. 1925/2006
      
      
                  A.
               
               
                  Oplysninger om udviklingen på det nationale marked for fødevarer tilsat vitaminer og mineraler skal bl.a. omfatte:
                  
                              1.
                           
                           
                              generelle oplysninger om det nationale marked, herunder markedsandelen for bestemte fødevarer eller fødevarekategorier
                           
                        
                              2.
                           
                           
                              oplysninger om udviklingstendenser på det nationale marked.
                           
                        Oplysningerne i punkt 1 og 2 skal indeholde informationer om fødevarer, der indeholder de vitaminer og mineraler, det er mest almindeligt at tilsætte, og oplysninger om mængden af vitaminer og mineraler, der tilsættes fødevarer. Disse oplysninger findes i kommercielt tilgængelige markedsrapporter, nationale kontrolbestemmelser og andre relevante og definerede kilder.
               
            
                  B.
               
               
                  Oplysninger om forbrugsmønstre for fødevarer tilsat vitaminer og mineraler skal bl.a. omfatte:
                  
                              1.
                           
                           
                              oplysninger om forbrugsmønstre for bestemte fødevarer eller fødevarekategorier tilsat vitaminer og mineraler hos befolkningen og i givet fald specifikke befolkningsgrupper, herunder oplysninger om fødevarer, der indeholder de vitaminer og mineraler, det er mest almindeligt at tilsætte, og oplysninger om mængden af vitaminer og mineraler, der tilsættes fødevarer
                           
                        
                              2.
                           
                           
                              oplysninger fra nationalt repræsentative undersøgelser af indtag gennem kosten, data fra akademiske undersøgelser og andre relevante og definerede kilder, herunder oplysninger om de metoder, der er anvendt i kostundersøgelsen, såsom metode til bedømmelse af kostvaner, og de vurderede befolkningsgrupper og aldersgrupper
                           
                        
                              3.
                           
                           
                              oplysninger om observerede ændringer i de generelle kostvaner og udviklingen i forbruget af fødevarer tilsat vitaminer og mineraler, navnlig ændringer, der kan sættes i forbindelse med anvendelsesdatoen for forordning (EF) nr. 1925/2006. Medlemsstaterne skal anføre nærmere oplysninger om grundlaget for disse observerede ændringer, bl.a. om de basisdata, der anvendes til at sammenligne det tidligere og nuværende forbrug af fødevarer tilsat vitaminer og mineraler.
                           
                        
            
                  C.
               
               
                  Oplysninger om indtag af vitaminer og mineraler skal bl.a. omfatte:
                  
                              1.
                           
                           
                              oplysninger om befolkningens og i givet fald specifikke befolkningsgruppers indtag af vitaminer og mineraler. Disse oplysninger fås fra datakilderne, som er nævnt i punkt B2 i dette bilag
                           
                        
                              2.
                           
                           
                              oplysninger om observerede ændringer i indtaget af vitaminer og mineraler, herunder udviklingen i indtagelsesniveauet, som kan sættes i forbindelse med anvendelsesdatoen for forordning (EF) nr. 1925/2006. Medlemsstaterne skal anføre nærmere oplysninger om grundlaget for disse observerede ændringer, bl.a. om de basisdata, der anvendes til at sammenligne indtagelsesniveauet for vitaminer og mineraler forud for og efter anvendelsesdatoen for forordning (EF) nr. 1925/2006.
                           
                        
            
                  D.
               
               
                  Oplysninger om tilsætning af andre stoffer end vitaminer og mineraler til fødevarer skal bl.a. omfatte:
                  
                              1.
                           
                           
                              oplysninger om det nationale marked for fødevarer tilsat visse andre stoffer, herunder markedsandelen for bestemte fødevarer eller fødevarekategorier
                           
                        
                              2.
                           
                           
                              oplysninger om det nationale marked for kosttilskud som defineret i artikel 2, litra a), i direktiv 2002/46/EF
                           
                        
                              3.
                           
                           
                              oplysninger om de stoffer, der normalt tilsættes fødevarer, baseret på oplysninger fra kommercielt tilgængelige markedsrapporter, nationale kontrolbestemmelser og andre relevante og definerede kilder, samt oplysninger om mængden af andre stoffer, der tilsættes til bestemte fødevarer eller fødevarekategorier
                           
                        
                              4.
                           
                           
                              oplysninger om nationale foranstaltninger, der er truffet via lovgivning eller på anden måde, for at begrænse eller forbyde anvendelsen af andre stoffer i fremstillingen af fødevarer, herunder kosttilskud.
                           
                        
            
   
      BILAG II
      
         Format for fremlæggelse af medlemsstaternes oplysninger
      
      
         Udvikling på markedet for fødevarer tilsat vitaminer og mineraler
      
      
                  Oplysninger, der skal fremlægges
               
               
                  Datakilde
               
            
                  National markedsandel for forskellige fødevarer tilsat vitaminer og mineraler pr. fødevarekategori i henhold til de 20 største fødevarekategorier i fødevareklassificeringssystemet FoodEx (1), undtagen fødevarer bestemt til særlig ernæring og kosttilskud.
               
               
                   
               
            
                  Udvikling i størrelsen af markedet for fødevarer tilsat vitaminer og mineraler, og navnlig oplysninger om markedet forud for og efter datoen for anvendelse af forordning (EF) nr. 1925/2006.
               
               
                   
               
            
         Forbrugsmønstre for fødevarer tilsat vitaminer og mineraler
      
      
                  Oplysninger, der skal fremlægges
               
               
                  Datakilde
               
            
                  Befolkningens gennemsnitlige forbrug af fødevarer tilsat vitaminer og mineraler
                  Gennemsnitligt forbrug af fødevarer tilsat vitaminer og mineraler for følgende befolkningsgrupper:
                  
                              —
                           
                           
                              voksne (18 år og derover)
                           
                        
                              —
                           
                           
                              børn (under 18 år); og i givet fald for specifikke aldersgrupper
                           
                        
                              —
                           
                           
                              pr. fødevarekategori i henhold til de 20 største fødevarekategorier i fødevareklassificeringssystemet FoodEx, undtagen fødevarer bestemt til særlig ernæring og kosttilskud.
                           
                        
               
                   
               
            
                  Mængder af vitaminer og mineraler, der tilsættes til fødevarer, i henhold til de 20 største fødevarekategorier i fødevareklassificeringssystemet FoodEx. Dette skal angives som tilsatte mængder eller mængdeintervaller.
               
               
                   
               
            
                  Observerede ændringer i forbrugsmønstrene for fødevarer tilsat vitaminer og mineraler, herunder oplysninger om de basisdata, der anvendes til at sammenligne forbruget forud for og efter datoen for anvendelse af forordning (EF) nr. 1925/2006.
               
               
                   
               
            
         Indtagelsesniveau for vitaminer og mineraler
      
      
                  Oplysninger, der skal fremlægges
               
               
                  Datakilde
               
            
                  Befolkningens gennemsnitlige indtag af vitaminer og mineraler.
                  Gennemsnitligt indtag af vitaminer og mineraler for følgende befolkningsgrupper:
                  
                              —
                           
                           
                              voksne (18 år og derover)
                           
                        
                              —
                           
                           
                              børn (under 18 år); og i givet fald for specifikke aldersgrupper.
                           
                        
               
                   
               
            
                  Kostundersøgelsesmetode (hovedsageligt metoder til bedømmelse af kostvaner, aldersgrupper, befolkningsgrupper).
               
               
                   
               
            
                  Observerede ændringer i indtaget af vitaminer og mineraler, herunder oplysninger om de basisdata, der anvendes til at sammenligne indtagelsesniveauet forud for og efter datoen for anvendelse af forordning (EF) nr. 1925/2006.
               
               
                   
               
            
         Tilsætning af andre stoffer end vitaminer eller mineraler
      
      
                  Oplysninger, der skal fremlægges
               
               
                  Datakilde
               
            
                  National markedsandel for fødevarer, herunder kosttilskud, som er tilsat andre stoffer, opdelt på følgende kategorier af stoffer:
                  
                              1.
                           
                           
                              Aminosyrer
                           
                        
                              2.
                           
                           
                              Enzymer
                           
                        
                              3.
                           
                           
                              Præbiotika og probiotika
                           
                        
                              4.
                           
                           
                              Essentielle fedtsyrer og andre specielle fedtsyrer
                           
                        
                              5.
                           
                           
                              Planteprodukter og planteekstrakter
                           
                        
                              6.
                           
                           
                              Andre stoffer
                           
                        
               
                   
               
            
                  Tendenser, når det gælder markedets størrelse, og navnlig oplysninger om markedet forud for og efter datoen for anvendelse af forordning (EF) nr. 1925/2006.
               
               
                   
               
            
                  Nationale foranstaltninger, der vedrører begrænsning af eller forbud mod anvendelse af andre stoffer i fremstillingen af fødevarer, herunder kosttilskud.
               
               
                   
               
            
         (1)  Den Europæiske Fødevaresikkerhedsautoritet, The food classification and description system FoodEx 2 (draft-revision 1). Supporting Publications 2011:215. [438 s.]. Foreligger online: www.efsa.europa.eu.